Pracovný list k časti baraky:

PRAMEŇ Č. 1: 

Definitívne rozriešenie židovského problému

Sťahujeme Židov zo Slovenska

Židovský živel navždy vyradený zo slovenského národa - Návšteva
v sústreďovanom stredisku pre Židov

Motto: Židovskú otázku bolo a je možné vyriešiť alebo úplne alebo nijako.

Alexander Mach 

.......

Život v židovskom tábore 

Novinárska zvedavosť priviedla nás 
do jedného z týchto sústreďovacích 
stredísk. Leží za istým slovenským 
okresným mestom, ďaleko od 
mestského ruchu, nenápadne ukryté. 
Len dvaja ozbrojení gardisti, vo dne v 
noci obchádzajúci tábor, prezradzujú, 
že sa tu robí niečo neobyčajného. 
Mnoho ľudí však denne prejde tadeto 
a mnohí z nich si toho ani nevšimnú. 
Tábor je ohradený obyčajným 
dreveným plotom, ktorý na niektorých 
miestach nie je dokonca ani zakončený 
ostnatým drôtom a ráz stavieb a 
ubikácií prezradzuje, že nebol 
postavený pôvodne pre tento účel. Už 
je tomu síce dávno, ale kedysi v tých 
istých ubikáciách trávili mnohí 
slovenskí chlapci svoje veselé vojenské 
roky... Stavby však dlhší čas neboli 
používané a predtým, než prišli sem 
noví hostia, adaptovali sa primerane 
pre tento cieľ. 

Vstup do tábora 

Keďže prichádzame v spoločnosti 
mladého, energického veliteľa tábora, 
poručíka slovenskej brannej moci, 
odpadajú nám mnohé nepríjemnosti, 
ktorým sú vystavené osoby, ktoré bez 
povolenia a v mnohých prípadoch aj s 
povolením pokúšajú sa dostať sa cez 
ozbrojenú stráž tábora. Nijaký papier, 
nijaké pečiatky ani vizitky nemôžu 
týchto strážcov s nasadenými 
bodákmi pohnúť k tomu, aby bez 
súhlasu veliteľa tábora niekoho 
vpustili do vnútra. Ak niekto naozaj v 
súrnej a dôležitej veci žiada si vstup k 
veliteľovi tábora, musí ohlásiť meno a 
vec, ktorú si želá vybaviť a dočkať pri 
vrátach, kým privolaná spojka nevráti 
sa s odkazom od veliteľa. To je aj 
jedine možné, lebo ináč by čochvíľa 
pred táborom stálo viac ľudí, než ich je 
sústredených za plotom. Stráž sa hlási 
veliteľovi vojenským spôsobom, na čo 
tento dáva rozkaz, aby nikoho do 
tábora nevpúšťali. Disciplína, ktorá 
v tábore vládne a autorita veliteľa sú 
zárukou, že rozkaz sa dodrží za každú 
cenu. Veliteľ tábora odprevádza nás do 
svojej kancelárie. Predstavuje svojho 
stáleho zástupcu, energického a 
nekompromisného gardistu, ktorý v 
neprítomnosti veliteľa tábora vedie 
všetky potrebné organizačné a bežné 
práce. Odovzdá nás ihneď do jeho 
opatery a spolu s ním vydáme sa na 
prehliadku tábora. 

Čistota v ubikáciách 

Vstupujeme do prvej budovy. Je to 
rozsiahla, kamenná, vápnom vybielená 
budova s jedným vchodom a malými 
oblôčkami, ktoré nie sú zamrežované. 
Pri vstupe do ubikácie č. 1. dvaja 
židovskí „ordneri" so židovskou 
hviezdou a bielym pásom na ľavom 
ramene velia: „Pozor!" Za nimi pomaly 
sa dvíhajú zo slamníkov Židia. Krik a 
prúd rečí, ktorých Židia majú vždy 
dostatok, odrazu ustane. V tichu, 
ktoré čochvíľa preruší kvikot 
neposedných detí, hlási ordner: „Pán 
zástupca, hlásim stav 80 ľudí. Všetko 
v poriadku!" Zástupca veliteľa dá 
pohov a vysvetľuje nám, že pre 
poriadok zverili vždy 40 dospelých 
ľudí jednému dozorcovi Židovi z ich 
radov, ktorý ručí za to, že sa budú 
poriadne spravovať, dbá na poriadok a 
čistotu. V miestnosti boli tri rady 
slamníkov, uličky medzi nimi boli ako 
tak čisté, lebo ani pri najprísnejších 
opatreniach Židov nemožno 
dostatočne naučiť čistote. Denne ich 
nútia trikrát sa umývať, majú na 
rozsiahlom dvore k dispozícii dve 
alebo tri studne, ale väčšina z nich, 
najmä tí, ktorí sa pravdepodobne 
nikdy neumývali, nerada si máča 
hlavu a telo v studenej vode. 

Židia pri práci 

Smetie a odpadky musia sa 
bezpodmienečne denne vyniesť na 
smetisko, kde sme práve zastihli 
zamestnaných dvoch Židov. Nezvyklý 
pohľad. So židovským plyšovým 
čiernym klobúkom na hlave a v 
kaftane zhŕňal jeden z nich lopatou 
smetie na hromadu. Koľko ráz však 
lopatu zdvihol, vysypal sa mu jej 
obsah na zem a celý pracovný pohyb 
bol zbytočný. Takto pracujú Židia, 
keď ich odstavíte od pultu v obchode. 
Lopata mu nijako nesedela a 
nemotorne sa ňou obracal na všetky 
strany. Mnoho roboty pri tom v 
tábore niet. Ako nás zástupca veliteľa 
informoval, ráno o 6. h. je budíček. 
Gardisti otvoria bránu ubikácie, 
ordneri potom dozerajú na umývanie 
a upratovanie miestnosti. O 7. hod. je 
nástup na raňajky. Pred každú 
ubikáciu prinesú kotol s čiernou 
kávou a židovskí kuchári potom za 
dozoru gardy rozdeľujú nastúpeným 
denné porcie. Zásobovanie tábora ide 
na účet Ústredne Židov. Gardistickú 
poriadkovú posádku zásobuje zas na 
účet Hlavného veliteľstva HG vojsko. 

Navštívili sme kuchyňu 

Vo vojenských kotloch traja židovskí 
kuchári pripravujú dennú stravu. Je, 
pravda, jednoduchá, ale iste sa veľmi 
neodlišuje od toho, čo mnohí títo 
Židia denne jedli. Svedčila o tom aj 
ich chuť... Potom sa podľa denného 
poriadku venujú čisteniu nádvoria a 
majú voľný čas, prerušený nástupom o 
12. hodine na obed a o 18. hod. večer, 
ktorý môžu stráviť prechádzkami, 
debatovaním. Väčšina z nich však 
využíva voľného času na návštevu 
lekára. 

..........

Gardista z 31.mája 1942, s. 5 - 6. 

PRAMEŇ Č. 2: 

 

Zdroj: Slovenský národný archív v Bratislave 

Prameň č. 1: Článok v novinách Gardista z 31. mája 1942 opisuje situáciu Židov 
v pracovnom tábore. Prečítajte si výňatok z článku a odpovedajte na otázky: 

1. Zistite, kto vydával noviny Gardista. Zamyslite sa nad skutočnou a v novinách 
propagovanou realitou v pracovných táboroch. Aký bol podľa Vás dôvod vzniku 
článku? 

................................................................................................................................................................... 

................................................................................................................................................................... 

................................................................................................................................................................... 

................................................................................................................................................................... 

2. Ako by ste charakterizovali úlohu ordnera v tábore? 

....................................................................................................................................................... 

....................................................................................................................................................... 

3. Pokúste sa zostaviť zoznam právnych obmedzení vzťahujúcich sa na židovské 
obyvateľstvo. Ktoré práva boli odoberané Židom ako prvé? Pomôžte si dobovými 
právnymi predpismi. 

....................................................................................................................................................... 

....................................................................................................................................................... 

Prameň č. 2: Pozrite si dobový plagát a odpovedajte na nasledujúce otázky: 

1. Pokúste sa opísať okolnosti, pri ktorých plagát vznikol. Aký je postoj autora k 
zobrazovanej problematike? Je pozitívny či negatívny? Ktorý detail je na plagáte 
podstatný? Čo chcel autor obrazom povedať? Koho reprezentujú jednotlivé postavy? 
Ako sú na plagáte zobrazovaní Židia a ako majoritné obyvateľstvo? 

....................................................................................................................................................... 

....................................................................................................................................................... 

....................................................................................................................................................... 

....................................................................................................................................................... 

....................................................................................................................................................... 

 

 

 

Spracovala: Adriana Kičková